Στις 2 Ιουνίου 2023 σημειώθηκε σύγκρουση τρένων στην ινδική πολιτεία Οντίσα, κοντά στην πόλη Μπαλασόρ. Αυτό περιλάμβανε τρία τρένα: τα επιβατικά τρένα 12841 Coromandel Express και 12864 SMVT Bengaluru–Howrah SF Express, καθώς και ένα τρένο εμπορευμάτων. Έως τις 3 Ιουνίου, τουλάχιστον 280 άνθρωποι έχασαν τη ζωή τους και περίπου 900 τραυματίστηκαν στο περιστατικό.

Σύγκρουση
---------

Περίπου στις 7 μ.μ. τοπική ώρα (13:30 GMT) στις 2 Ιουνίου 2023, δύο επιβατικά τρένα συγκρούστηκαν στην κύρια γραμμή Χάουρα–Τσεννάι, κοντά στον σιδηροδρομικό σταθμό Μπαχάναγκα Μπαζάρ στην περιοχή Μπαλασόρ, στην ανατολική πολιτεία Οντίσα, σκοτώνοντας περίπου 261 άτομα και τραυματίζοντας περισσότερους από 900 άλλους. Θεωρήθηκε ότι το πρώτο τρένο εκτροχιάστηκε και μερικά από τα βαγόνια του ανατράπηκαν και κατέληξαν στην απέναντι τροχιά όπου χτυπήθηκαν από το δεύτερο τρένο. Στο δυστύχημα ενεπλάκη και μια εμπορευματική αμαξοστοιχία.

Τα επιβατικά τρένα που εμπλέκονταν ήταν το 12841 Coromandel Express (μεταξύ Σαλίμαρ και Κεντρικό σταθμός Τσεννάι) και το 12864 SMVT Bengaluru–Howrah SF Express (μεταξύ Μπανγκαλόρ και Χάουρα). Το Coromandel Express εκτροχιάστηκε και συγκρούστηκε με ακινητοποιημένο εμπορευματικό τρένο. Στη συνέχεια, το SMVT Bengaluru–Howrah SF Express κινήθηκε προς τα συντρίμμια.

Το δυστύχημα θεωρείται ένα από τα πιο θανατηφόρα σιδηροδρομικά ατυχήματα στην Ινδία.

Ανταπόκριση
-----------

Οι Ινδικοί Σιδηρόδρομοι και οι κυβερνήσεις της Οντίσα και της Δυτικής Βεγγάλης εξέδωσαν αριθμούς γραμμής βοήθειας. Σύμφωνα με τον Γενικό Γραμματέα της Οντίσα, Πραντίπ Γένα, τρεις μονάδες της Εθνικής Δύναμης Αντιμετώπισης Καταστροφών, τέσσερις μονάδες της Δύναμης Ταχείας Δράσης Καταστροφών της Οντίσα, περισσότερες από 15 πυροσβεστικές ομάδες διάσωσης, 100 ιατροί, 200 αστυνομικοί και 200 ασθενοφόρα κινητοποιήθηκαν για τις επιχειρήσεις διάσωσης. Αναφέρθηκε ότι άλλες τέσσερις ομάδες της ΕΔΑΚ βρίσκονταν στο δρόμο για το σημείο της συντριβής. Τοπικές εταιρείες λεωφορείων βοήθησαν στη μεταφορά τραυματισμένων επιβατών. Οι ντόπιοι πολίτες παρείχαν στους επιβάτες νερό και τους βοήθησαν να ανακτήσουν τις αποσκευές τους όπου ήταν δυνατόν.

Επακόλουθα
----------

Οι σιδηρόδρομοι ανακοίνωσαν αποζημίωση ύψους 1 εκατ. ρουπιών Ινδίας για τις οικογένειες των θανόντων, 200.000 ρουπιών για τους βαριά τραυματισμένους και 50.000 ρουπιών για όσους είχαν ελαφρύ τραυματισμό. Επιπλέον, θα δοθεί *ex gratia* αποζημίωση 200.000 ρουπιών από το Εθνικό Ταμείο Αρωγής του Πρωθυπουργού στις οικογένειες των θανόντων και 50.000 στους τραυματίες.

Μετά τη συντριβή, τουλάχιστον 49 δρομολόγια στην πληγείσα διαδρομή ακυρώθηκαν και 38 τρένα εκτράπηκαν σε διαφορετική διαδρομή. Η εναρκτήρια διαδρομή του Mumbai CSMT–Madgaon Vande Bharat Express, που ήταν προγραμματισμένη για τις 3 Ιουνίου, ακυρώθηκε επίσης.

Μετά το περιστατικό, ο επικεφαλής υπουργός της Οντίσα, Ναβίν Πατνάικ, κήρυξε ημέρα πένθους.

Αντιδράσεις
-----------

Ο Ναρέντρα Μόντι, ο Πρωθυπουργός της Ινδίας, εξέφρασε την αγωνία του για το περιστατικό και εξέφρασε τις σκέψεις του στις θλιμμένες οικογένειες. Ο υπουργός Εσωτερικών, Αμίτ Σαχ, περιέγραψε το περιστατικό ως «βαθειά οδυνηρό».

Οι κύριοι υπουργοί της Οντίσα και της Δυτικής Βεγγάλης εξέφρασαν τη βαθιά τους ανησυχία για την καταστροφή.

Παραπομπές
----------

1. 1 2  Abinaya V; Jatindra Dash (2 June 2023). «At least 207 dead, 900 injured in massive train crash in Odisha, India». Reuters. Αρχειοθετήθηκε από το πρωτότυπο στις 2 June 2023.. Ανακτήθηκε στις 2 June 2023.
2. ↑  «Toll in Odisha train tragedy reaches 280, many still trapped». *India Today*. June 3, 2023. .
3. 1 2 3  «Coromandel express accident live: Death toll in Odisha train accident rises to 237». *The Times of India* (στα Αγγλικά). 3 Ιουνίου 2023. Αρχειοθετήθηκε από το πρωτότυπο στις 3 Ιουνίου 2023. Ανακτήθηκε στις 3 Ιουνίου 2023.
4. ↑  «India train crash death toll surpasses 230, estimated 900 injured». *Aljazeera* (στα Αγγλικά). 3 Ιουνίου 2023. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 3 Ιουνίου 2023.
5. 1 2 3 4 5  «India train crash: More than 280 dead after Odisha incident». BBC. 3 Ιουνίου 2023. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 2 Ιουνίου 2023.
6. ↑  «Photos: 70+ killed, over 600 injured in Balasore triple train crash in Odisha». *Hindustan Times* (στα Αγγλικά). 3 Ιουνίου 2023. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 2 Ιουνίου 2023.
7. ↑  «Several trains cancelled after railway accident in Odisha». *The Times of India*. 2 June 2023. ISSN 0971-8257. Αρχειοθετήθηκε από το πρωτότυπο στις 2 June 2023.. Ανακτήθηκε στις 2 June 2023.
8. ↑  «India train crash: More than 230 dead after Odisha incident» (στα αγγλικά). *BBC News*. 2023-06-02. Αρχειοθετήθηκε από το πρωτότυπο στις 2 June 2023.. Ανακτήθηκε στις 2023-06-03.
9. ↑  «1981 Bihar to 2023 Balasore train accident in Odisha, here are India's deadliest rail accidents». *The Economic Times*. 3 June 2023. .
10. ↑  Dash, Jatindra; V, Abinaya (2023-06-03). «At least 261 dead in India's worst train accident in over two decades» (στα αγγλικά). *Reuters*.. Ανακτήθηκε στις 2023-06-03.
11. ↑  «Rescue Teams At Odisha Train Crash Site, Ops To Last 3 More Hours: Official». *NDTV.com*. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 2 Ιουνίου 2023.
12. ↑  Sharma, Ashok (2 Ιουνίου 2023). «More than 200 killed and 900 hurt after 2 trains derail in India; hundreds still trapped in coaches». *AP News* (στα Αγγλικά). Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 3 Ιουνίου 2023.
13. ↑  «Odisha tragedy: What we know so far after accident involving three trains». *Hindustan Times* (στα Αγγλικά). 2 Ιουνίου 2023. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 2 Ιουνίου 2023.
14. ↑  «Odisha train tragedy: 49 trains cancelled, 38 diverted after Coromandel, Bengaluru-Howrah Express trains derail». *The Times of India*. 3 June 2023. ?.
15. ↑  «18 Trains Cancelled, 7 Diverted After Big Train Accident In Odisha». *NDTV.com*. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 2 Ιουνίου 2023.
16. ↑  «Flagging off function of Goa-Mumbai Vande Bharat Express cancelled following Odisha train tragedy». *The Times of India*. 2 June 2023. ISSN 0971-8257. Αρχειοθετήθηκε από το πρωτότυπο στις 2 June 2023.. Ανακτήθηκε στις 2 June 2023.
17. ↑  «Odisha train accident: CM Naveen Patnaik declares one-day state mourning». *Hindustan Times* (στα Αγγλικά). 3 Ιουνίου 2023. Ανακτήθηκε στις 3 Ιουνίου 2023.
18. ↑  «PM Modi Announces Rs 2 Lakh For Families Of Odisha Accident Victims». *NDTV.com*. Αρχειοθετήθηκε από το πρωτότυπο στις 2 Ιουνίου 2023. Ανακτήθηκε στις 3 Ιουνίου 2023.
19. ↑  «Odisha train accident: Bengal government announces measures to aid passengers and kin in distress». *www.telegraphindia.com* (στα Αγγλικά). Ανακτήθηκε στις 3 Ιουνίου 2023.
20. ↑  «Coromandel Express accident Live Updates: PM Modi to visit Odisha accident site today, will meet injured at Cuttack hospital». *The Indian Express* (στα Αγγλικά). 2 Ιουνίου 2023. Αρχειοθετήθηκε από το πρωτότυπο στις 3 Ιουνίου 2023. Ανακτήθηκε στις 3 Ιουνίου 2023.